open-index/open-wikipedia-markdown huggingface dataset:
מציאת משה (פרדריק גודול)

**מציאת משה** (באנגלית: **The Finding of Moses**) הוא ציור שמן על קנבס מאת האמן הבריטי פרדריק גודול, שנחתם בראשי תיבות ונושא את התאריך 1885. מידות הציור 152.4 על 114.25 ס"מ (60 על 45 אינץ'). גודאל יצר את היצירה בשנת 1885, והיא משקפת את עניינו המתמשך במזרח התיכון ואת עיסוקו בנושאים מקראיים בתקופת שיא הקריירה שלו.

## תיאור היצירה
הציור מתאר את הסצנה המקראית מספר שמות, ובה מוצא התינוק משה בתוך תיבת גומא, לאחר שהושם על נהר הנילוס על ידי אמו. ברקע נראית אחותו מרים, אשר עקבה אחריו ממרחק, בהתאם לתיאור המקראי (שמות ב', פסוק ד'; במדבר כ"ו, פסוק נ"ט). ברגע המתואר ביצירה, משה נלקח על ידי בת פרעה, שהצילה אותו מהמים ואימצה אותו כבנה. באמצעות סצנה זו מצליח גודאל לשלב בין הסיפור המקראי לבין מוטיבים חזותיים השואבים השראה מהריסות מצריות עתיקות, תוך הקפדה על פרטים בסגנון אופנתי שהיה מקובל באותה עת.

## הקשר רעיוני והיסטורי

הציור מתבסס על הסיפור המקראי של מציאת משה ומציג אותו כאירוע סמלי המאפשר לגודול לחבר בין עולמות חזותיים שונים. באמצעות סצנה זו יוצר גודול  זיקה בין דימויים ששאב מהתרשמותו מהריסות מצריות עתיקות, כפי שראה במסעותיו, לבין אלמנטים צורניים שנחשבו אופנתיים במיוחד בשלהי המאה ה־19. בחירה זו משקפת את נטייתו של גודול לשלב בין מקורות טקסטואליים לבין התבוננות ישירה בנוף ובארכיטקטורה של מצרים.

## הערות שוליים

קטגוריה:ציורי שמן
קטגוריה:ציורי התנ"ך
קטגוריה:משה בציורים
קטגוריה:ציורי עירום
קטגוריה:נשים בציור
קטגוריה:ילדים בציור
קטגוריה:ציורים מהמאה ה-19
מיכאיל פלורסקו

**מיכאיל פלורסקו** (ברומנית: **Mihail Florescu**; 28 בינואר 1912 – 25 בפברואר 2000) היה מהנדס, לחם במלחמת האזרחים של ספרד, לחם במסגרת הרזיסטנס, חבר באספה הלאומית הגדולה של רומניה, סגן שר ושר בממשלות רומניה, חבר מתכתב של האקדמיה הרומנית וקומוניסט יהודי רומני, מחבר ספרי זכרונות וספרי עיון.

## קורות חיים
פלורסקו נולד בשם **יעקובי ינקו** במשפחה יהודית בעיר רומאן ברומניה. הוא למד בבתי הספר בעירו והמשיך ב-1930 ללימודים בפקולטה למדעים של אוניברסיטת בוקרשט (כעת המכון לכימיה תעשייתית) לימודים שסיים בהצלחה. בתקופת לימודיו באוניברסיטת בוקרשט התמנה ב-1931 לנשיא האגודה הכללית של הסטודנטים היהודים (Asociație Generale a Studenților Evrei). לאחר סיום לימודיו כמהנדס כימי ב-1934 הצטרף למפלגה הקומוניסטית הרומנית. ב-1937 יצא פלורסקו, יחד עם עוד צעירים קומוניסטים רומנים, אל ספרד ולחם שם בגדוד "טודור ולדימירסקו". בשנים 1938–1939 היה מפקד פלוגה וקומיסר של הגדוד.

לאחר ניצחון פרנקו במלחמת האזרחים עברו פלורסקו וחבריו לצרפת, שם נעצרו במחנה של ארג'לה-סיור-מר עד שנמלטו והצטרפו לרזיסטנס. פלורסקו פעל ברזיסטנס עד 1944, כשהצליח להגיע לרומניה. ברומניה, בבחירות של 1945, נבחר לפרלמנט הרומני. ברומניה התחיל לכתוב ופרסם את הספר "המתנדבים" (Voluntarii), שכלל את "אל ספרד" ו"על האברו המדמם". ב-1946 פרסם את הספר "רגעים מתנועת ההתנגדות הצרפתית" (Momente din mișcarea de rezistență franceză).

פלורסקו קיבל דרגות בשלושה צבאות, היה קפטן בצבא הספרדי הרפובליקני, אלוף-משנה בצבא הצרפתי וגנרל בצבא הרומני. ב-1 באוגוסט 1948 נדרש לשוב לשירות צבאי פעיל בדרגת קולונל וב-29 בדצמבר הועלה לדרגת גנרל בצבא רומניה.

פלורסקו היה סגן שר במשרד התעשייה המתכות והתעשייה הכימית (1951–1952), שר התעשייה (1952–1957) ושר תעשיית הנפט והכימיה בין השנים 1957 ל-1965. פלורסקו היה עסקן ספורט בתחום האתלטיקה, בשנים 1955 עד 1962 ובשנים 1967 עד 1982 היה נשיא הפדרציה הרומנית לאתלטיקה והחל מ-1993 נשיא כבוד של קרן האתלטיקה הרומנית.

פלורסקו הוא מחברם של ספרים מקצועיים רבים בתחומי הכימיה והנפט.

## קישורים חיצוניים

* Iancu Mihail Florescu 

## הערות שוליים

קטגוריה:רומנים במלחמת האזרחים בספרד
קטגוריה:יהודים במלחמת האזרחים בספרד
קטגוריה:יהודים חברי הרזיסטאנס
קטגוריה:פרטיזנים יהודים מצרפת
קטגוריה:אנשי צבא רומנים במלחמת העולם השנייה
קטגוריה:יהודים בצבא הרומני
קטגוריה:כימאים יהודים רומנים
קטגוריה:יהודים חברי האקדמיה הרומנית
קטגוריה:יהודים חברי הפרלמנט הרומני
קטגוריה:חברי האספה הלאומית הגדולה של רומניה
קטגוריה:שרי ממשלת רומניה
קטגוריה:מחברי ספרי עיון יהודים
קטגוריה:עסקני ספורט רומנים
קטגוריה:עסקני ספורט יהודים
קטגוריה:קומוניסטים רומנים
קטגוריה:שמות עט
קטגוריה:מעוטרי עיטור טודור ולדימירסקו
קטגוריה:רומנים שנולדו ב-1912
קטגוריה:רומנים שנפטרו ב-2000
פופ & רוק

**פופ & רוק** (ביוונית: **Ποπ & Ροκ**; לעיתים סוגנן כ-**Ποπ+Ροκ**) היה מגזין מוזיקה יווני, שנוסד במרץ 1978 על ידי יאניס פטרידיס, קוסטאס זוגריס ואסוס צימידופולוס. בסיס המשדד של המגזין היה בקליתאה , אתונה.

על כריכת המגזין הראשון ממרץ 1978 הופיע הגיטריסט האמריקאי ג'ימי הנדריקס. המגזין, מאז 1980, התפרסם מדי חודש.

משנות ה-80 המאוחרות של המאה ה-20 ועד לסגירתו של המגזין, התפרסם במגזין מצעד מוזיקה שהתבבס על נתוני איגוד תעשיית ההקלטות היווני.

יאניס פטרידיס היה העורך הראשי של המגזין עד להתפטרותו ב-1998. המגזין נמכר מאוחר יותר ל-Μουσικοεκδοτική, שפרסם באותה תקופה ביוון את המגזינים *Popcorn* ו-*[[Metal Hammer]]* . מאז, בעלות על המגזין החליף ידיים מספר פעמים, ונסגר מקשיים כלכליים ב-2012.

## קישורים חיצוניים
* ארכיון של חלק מהגליונות של המגזין שהתפרסמו
* פופ & רוק, באתר Discogs

## הערות שוליים

קטגוריה:כתבי עת למוזיקה
קטגוריה:מוזיקה יוונית
ג'ייק גירדווד-רייך

**ג'ייק מקס גירדווד-רייך** (באנגלית: **Jake Max Girdwood-Reich**; נולד ב-26 במאי 2004 בקלובלי שבניו סאות' ויילס, אוסטרליה) הוא כדורגלן אוסטרלי המשחק בעמדת הקשר האחורי בקבוצת סנט לואיס סיטי מה-MLS.

## חיים אישיים
גירדווד-רייך נולד בקלובלי שבניו סאות' ויילס, אוסטרליה. הוא יהודי, וסבתו מצד אמו היא ניצולת שואה.

## קריירת מועדונים
גירדווד-רייך שיחק במחלקות הנוער של סידני אולימפיק, סט. ג'ונסטון, APIA לייקהאר וסידני. בשנת 2020 החל לשחק בקבוצת המילואים של סידני. ב-31 ביולי 2022 ערך את הופעת הבכורה שלו בקבוצה הראשונה של המועדון, בניצחון על סנטרל קואסט מארינרס במסגרת הסיבוב הראשון של הגביע האוסטרלי לשנת . ב-29 באוקטובר ערך את הופעת הבכורה שלו בליגת העל האוסטרלית, בניצחון 2–3 על מקארתור במסגרת המחזור הרביעי לעונת . בסך הכול ערך 39 הופעות ליגה במדי המועדון, בהן הבקיע שער אחד.

ב-18 ביולי 2024 חתם בסנט לואיס סיטי מה-MLS.

## קריירה בין-לאומית
גירדווד-רייך נכלל בסגל נבחרת אוסטרליה עד גיל 23 לטורניר גביע אסיה עד גיל 23 בשנת 2024, וערך הופעה אחת בטורניר.

## קישורים חיצוניים

## הערות שוליים

קטגוריה:ספורטאים יהודים אוסטרלים
קטגוריה:כדורגלנים יהודים
קטגוריה:כדורגלנים אוסטרלים
קטגוריה:קשרי כדורגל יהודים
קטגוריה:קשרי כדורגל אוסטרלים
קטגוריה:כדורגלני סידני
קטגוריה:כדורגלני סנט לואיס סיטי
קטגוריה:אוסטרלים שנולדו ב-2004
אליפות ישראל באתלטיקה 2025

**[[אליפות ישראל באתלטיקה]] ה-89** נערכה בין ה-30 ביולי ל-31 ביולי 2025 באצטדיון גבעת רם, בירושלים.

## אתלטיות מצטיינות
* אסטל ולאנו (מכבי תל אביב), זכתה ב-3 מדליות זהב, בזריקת דיסקוס, הדיפת כדור ברזל וביידוי פטיש.
* אלינה דרוטמן (מכבי ראשון לציון), זכתה בשתי מדליות זהב, בריצת 100 מטר ובריצת 200 מטר
* רומי טמיר (מכבי תל אביב), זכתה בשתי מדליות זהב, בקפיצה לרוחק, ובקפיצה משולשת

## אתלטים מצטיינים
* בלסינג אפריפה (מכבי תל אביב), זכה בשתי מדליות זהב, בריצת 100 מטר ובריצת 200 מטר.
* מנחם חן (מכבי ראשון לציון), זכה בשתי מדליות זהב, בזריקת דיסקוס ובהדיפת כדור ברזל

## שיאים ישראלים
;30 ביולי
* בלסינג אפריפה (מכבי תל אביב) קבע בריצת 100 מטר שיא ישראלי חדש של 10.09 שניות

## תוצאות הנשים
### מקצועות המסלול

### מקצועות השדה

## תוצאות הגברים
### מקצועות המסלול

### מקצועות השדה

## קישורים חיצוניים
* תוצאות רשמיות - אליפות ישראל באתלטיקה ה-89, אתר איגוד האתלטיקה בישראל, 30-31/7/24

קטגוריה:אליפויות ישראל באתלטיקה
קטגוריה:2025 בישראל: ספורט
קטגוריה:ירושלים: תחרויות ספורט
הנסיכים במצודה (הנרייטה וורד)

**הנסיכים במצודה** (באנגלית: **The Princes in the Tower**) הוא ציור שמן על קנבס מאת הציירת הבריטית הנרייטה וורד, אשר הוצג לראשונה בשנת 1864. גובהו של הציור 61 ס"מ ורוחבו 54.5 ס"מ. היצירה מציגה רגע דרמטי בתולדות בית יורק האנגלי, ובה נראים שני בניו של אדוארד הרביעי כלואים במצודת לונדון. הציור שייך כיום לאוסף הציבורי של שירות האמנויות והמורשת של רוצ'דייל, ומספר הרישום שלו הוא 30.

## תיאור היצירה

הציור מתאר את אחד הנסיכים, הבכור, יושב כשראשו היפה, שעדיין ניכרות בו תווי יופי אך גם עצב, נשען על ידו. האווירה דמוית־הצינוק משתמעת מהאור הדל החודר דרך אשנב קטן. הדמות שבדלת היא ריצ'רד מגלוסטר, המתואר כפושע לפי כל תווי פניו. הוא הביא עמו את הנסיך הצעיר, המופתע לראות את אחיו כאסיר. ברקע נראית תפוח חצוי על שולחן, פרט המוסיף ממד רגשי לסצנה. הרגע שבו נתקלים האחים זה בזה בעודם כלואים מבטא זעזוע הדדי, ומשקף אמפתיה של האמנית כלפי דמויותיה.
[250px|ממוזער|ימין|[הנסיכים במצודה (ג'ון אוורט מיליי)|הנסיכים במצודה ציור מאת ג'ון אוורט מיליי]]

## פרשנות והשוואות

וורד בחרה להציג רגע שונה מזה שבחר ג'ון אוורט מיליי בציורו הנסיכים במצודה: לא את בואם של הרוצחים, אלא את המפגש הרגשי של כל אחד מהאחים עם העובדה שגם השני כלוא. היצירה מדגישה את תחושת חוסר האונים ואת הפגיעה בתום הילדות, והצופה מתבקש להזדהות עם הדמויות. הציור משקף את העניין העמוק של הציבור הוויקטוריאני בגורלם של האחים אדוארד החמישי ודוכס יורק, נושא שהתפרסם במיוחד בעקבות המחזה "ריצ'רד השלישי" מאת שייקספיר. וורד שמרה על חלק מהמרכיבים הביתיים ביצירתו של פול דלארוש מ־1830, שהתפרסמה בנושא זה, אך החליפה את המיטה בשולחן, והוסיפה אינטראקציה בין הדמויות, כולל דמותו המאיימת של ריצ'רד, המוביל את הילד הצעיר אל אחיו הכבול.

## תולדות הבעלות

הציור התקבל בביקורות כצעד משמעותי בהתפתחות האמנותית של וורד וכתיאור מקורי לדרמה מוכרת. עם זאת, מבקרים שנקטו בעמדה עוינת כלפי אמניות העירו שהפוזה של המלך הצעיר נלקחה מיצירתו של פול דלארוש. הציור נרכש לאוסף האמנות המודרנית של הנרי ווליס, וממנו נמכר בשנת 1871. בשנת 1901 נתרם לאוסף הציבורי של רוצ'דייל על ידי רוברט טיילור היִפּ.

## הערות שוליים

קטגוריה:ציורי שמן
קטגוריה:ציורי היסטוריה
קטגוריה:דיוקנאות של משפחת המלוכה הבריטית
קטגוריה:ציורים מהמאה ה-19
קטגוריה:ילדים בציור
קטגוריה:הנסיכים שבמצודה
פולישרי

**פולישרי** (במלאיאלאם: **പുളിശ്ശേരി**; באנגלית: **Pulissery**) הוא נזיד ירקות על בסיס יוגורט וחמאה שמקורו במדינת קרלה ונפוץ במדינות תת-היבשת ההודית.

התבשיל מבוסס על ירקות או פירות כגון מנגו, אננס, בננה, דלעת, זרעי חרדל, כורכום ועלי קארי שאותם מערבבים ומבשלים עם יוגורט או חלב חמאה עד לקבלת מרקם חלק.

למאכל גרסאות שונות ומלבד הגרסה הבסיסית, קיימת גרסאות מתוקות.

הפולישרי מזכיר את מנת הסמאבר נהוג להגיש את המאכל כשהוא חם בליווי אורז.

## קישורים חיצוניים

* מתכון להכנת פולישרי, באתר Vegrecipesofindia

## הערות שוליים

קטגוריה:המטבח הפקיסטני
קטגוריה:המטבח ההודי
כרבל לביד

**כרבל לביד** (שם מדעי: *Alectryon tomentosus*) הוא מין עץ ממשפחת הסבונניים, המשמש כעץ נוי. בעל עלים מנוצים ומשוננים, פרחים ורודים, ופירות אדומים בוהקים. גזעו חלק בצבע אפור, ולעיתים קרובות הוא ניטע בגנים, פארקים או לאורך רחובות. תחום תפוצתו הטבעי הוא יערות הגשם של מזרח אוסטרליה.

## אטימולוגיה
השם העברי "כרבל" נגזר מהמילה "כרבולת", והוא מתייחס לפרי האדום והבולט המזכיר כרבולת של תרנגול. השם "לביד" מציין את מרקם העלים, המכוסים בשערות רכות ולבידוּת (מעין לבד).

השם המדעי Alectryon מתייחס לדמות מהמיתולוגיה היוונית, לוחם שנענש על ידי האלים והפך לתרנגול. שם המין, tomentosus, נגזר מלטינית ומשמעותו "מכוסה לבד", בהתייחס למרקם העלים והענפים.

העץ תואר לראשונה בשנת 1857 על ידי הבוטנאי פרדיננד פון מולר תחת השם Nephelium tomentosum, בהתבסס על דגימות שנאספו באזור נהר בריזביין בקווינסלנד. מאוחר יותר הוא סווג מחדש תחת הסוג Alectryon על ידי הבוטנאי לודוויג אדולף טימותאוס רדלקופר (Ludwig Adolph Timotheus Radlkofer).

## ביולוגיה ותיאור מורפולוגי
כרבל לביד גדל בסוגים שונים של יערות גשם, על מגוון רחב של סוגי קרקע. בבית גידולו הטבעי הוא עשוי להגיע לגובה של כ־15 מטרים, וקוטר גזעו עד 30 ס"מ. לעומת זאת, כאשר הוא ניטע כעץ נוי הוא קטן בהרבה. העלים מסורגים, מנוצים פעם אחת או פעמיים ולהם 8-4 עלעלים. העלים והענפים הצעירים מכוסים בשערות רכות הדומות ללבד. הפרחים קטנים, חסרי עלי כותרת וערוכים בתפרחות באורך 10–14 ס"מ. עלי הגביע מחולקים ל־5 אונות שעירות באורך של כ־1.5 מ"מ. המאבקים בולטים ובעלי גוון ורוד, דבר המקנה לתפרחות צבע ורדרד. הפרות הם הלקטים כדוריים באורך של 8–12 מ"מ וקוטר של 6–20 מ"מ, שעירים ובעלי קליפה חומה-בהירה. הפרי נפתח לשלוש קשוות, וחושף זרעים כהים, בצבע חום כהה עד שחור, המלווים בגופיף מזון (aril) אדום־בוהק, העוטף את הזרע באופן חלקי. גופיף המזון מושך עופות ובעלי חיים אחרים, שתורמים להפצת הזרעים. עם זאת, הזרעים עצמם רעילים וכוללים תרכובות המשחררות ציאניד כאשר חותכים או לועסים אותם, בדומה לשקדים מרים. גזעו חלק בצבע אפור.

## שימושים
כרבל לביד משמש לעיתים קרובות כעץ נוי בזכות מראהו האטרקטיבי, גודלו הקומפקטי (בשימוש בגינות) והפרי האדום הבולט. הוא ניטע בעיקר באזורים טרופיים וסובטרופיים, ומתאים לנוי בגנים ציבוריים ופרטיים כאחד.

## קישורים חיצוניים

קטגוריה:סבונניים
קטגוריה:צמחי נוי
לורנס זלצמן

**לורנס אלן זלצמן** (9 ביוני 1943 – 31 במאי 2022) היה פרופסור למתמטיקה באוניברסיטת מרילנד ובאוניברסיטת בר-אילן.

## קורות חיים
זלצמן נולד ב-1943 בארצות הברית בקנזס סיטי, מיזורי, בן לאנה ומקס זלצמן שהיגרו לארצות הברית ממזרח אירופה. לו אח צעיר ממנו, הפסיכיאטר ד"ר סטיבן זלצמן.

בשנת 1961 סיים את לימודיו בבית הספר התיכון סאות'ווסט בקנזס סיטי מיזורי. למד בדארטמות' קולג', שם סיים בשנת 1964. הוא המשיך לתואר דוקטור במכון הטכנולוגי של מסצ'וסטס אותו סיים ב-1968. את התיזה בנושא פונקציות אנליטיות חסומות על תחומים של קישוריות אינסופית, כתב בהנחיית קנת' מיירון הופמן.

בסיום לימודיו התקבל כמרצה בכיר באוניברסיטת סטנפורד. ב-1972 עבר לאוניברסיטת מרילנד, שבה מונה ב-1974 לפרופסור מן המניין. הוא התארח פעמים אחדות באוניברסיטאות בישראל, וב-1985 עלה עם משפחתו לישראל והצטרף לסגל אוניברסיטת בר-אילן, ממנה פרש לגמלאות כפרופסור אמריטוס בשנת 2011.

מחקריו התמקדו באנליזה מרוכבת, תורת הפוטנציאלים והקשרים בין רעיונות אלה לתורת הקירובים, אנליזה הרמונית, גאומטריה אינטגרלית ומשוואה דיפרנציאלית חלקית.

לזלצמן תרומה והישגים במספר תחומים במתמטיקה, והם נקראים על שמו: הלמה של זלצמן (שבה השתמש בעיסוקו בעקרון בלוך); תחומי זלצמן (שממלאים תפקיד בסיווג משטחי רימן); תפקודי זלצמן (בדינמיקה מרוכבת) ונוסחת פיצטי-זלצמן (בתורת משוואות דיפרנציאליות חלקיות).

זכה בפרסים רבים על מחקריו והישגיו האקדמיים, ובכלל זה פרס שובנה בשנת 1976, פרס לסטר ר. פורד בשנת 1975 ו-1981, ופרס פול ר. הלמוס-לסטר ר. פורד בשנת 2017. בשנת 2013 הוא נבחר לעמית באגודה האמריקאית למתמטיקה.

לכבוד הגיעו לגיל 70 הוקדש לו גיליון של כתב העת Analysis and Mathematical Physics.

לורנס זלצמן נפטר בירושלים ב-31 במאי 2022.

## פרסומים נבחרים

* 
* ''Complex proofs of real theorems'', with Peter Lax, American Mathematical Society 2012


## קישורים חיצוניים
* 

* Lawrence Zalcman, באתר גוגל סקולר

## הערות שוליים

]
קטגוריה:מתמטיקאים יהודים אמריקאים
קטגוריה:מתמטיקאים ישראלים
קטגוריה:עולים בשנות ה-1980
קטגוריה:ישראלים ילידי ארצות הברית
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:סגל אוניברסיטת בר-אילן: מתמטיקה
קטגוריה:ישראלים זוכי פרסים בין-לאומיים
קטגוריה:נשיאי האיגוד הישראלי למתמטיקה
קטגוריה:ישראלים שנולדו ב-1943
קטגוריה:ישראלים שנפטרו ב-2022
קיסי סוזוקי

**קיסי סוזוקי** (באנגלית: **Kissy Suzuki**) היא דמות בדיונית המופיעה ברומן "אתה חי רק פעמיים" מאת איאן פלמינג, טכן בעיבוד הקולנועי לרומן משנת 1967, בגילומה של מיה המה.

למרות נטייתו של ג'יימס בונד (גיבור הרומן) לנשים, סוזוקי (לפחות בגרסתה הספרותית) נותרה הדמות היחידה המוכרת לקורא שמביאה עימו ילד לעולם: בן בשם ג'יימס.

במקור הייתה המה אמורה לגלם את דמותה של אקי, ואקיקו ואקבאיאשי הייתה אמורה במקור לגלם את דמותה של קיסי, אך מכיוון שלאחרונה היה ידע מתקדם יותר באנגלית היא לוהקה לתפקיד של אקי והמה גילמה את קיסי.

המגזין "לייף" דירג את סוזוקי במקום ה-18 ברשימת נערות בונד הטובות ביותר, בעוד שבאתר אינטרנט אחר היא דורגה במקום ה-23.

## הערות שוליים

קטגוריה:ג'יימס בונד
קטגוריה:דמויות ספרותיות
קטגוריה:דמויות קולנועיות
רמזי חלבי

ממוזער|ד״ר רמזי חלבי בעת הדרכת סיור בבית יד לבנים בדאלית אל כרמל. אוגוסט 2025
**רמזי חלבי** (בערבית: **رمزي حلبي**) הוא פוליטיקאי, יזם ואיש עסקים דרוזי-ישראלי שכיהן כראש מועצת דלית אל-כרמל בשנים 1998–2003.

## ביוגרפיה
חלבי נולד ביישוב דלית אל-כרמל. שירת בצה"ל במשך כעשרים שנה, ובתפקידו האחרון שירת כראש ענף שכר וגמלאות במנהל התשלומים (מת"ש) בדרגת סגן-אלוף. לאחר שחרורו מצה"ל שימש כסמנכ"ל כספים בחברת "עמידר". הוא עמד בראש ארגון "צופן", שנועד לסייע בהשתלבותם של ערביי ישראל בתחום ההייטק. מכהן כיושב ראש ארגון יד לבנים הדרוזים.

ב-1987 קיבל מאוניברסיטת תל אביב תואר שני בלימודי עבודה, על עבודה שכותרתה "מפעל קדמני: התרבות הארגונית של מפעל דרוזי". ב-1997 קיבל תואר דוקטור מאוניברסיטת תל אביב, על עבודה שכותרתה "יחסי הגומלין בין תרבות לכלכלה בתהליכי השנוי שעוברים על העדה הדרוזית בישראל" שנעשתה במסגרת החוג ללימודי עבודה בהנחייתו של ד"ר גדעון קונדה. הוא משמש כמרצה בנושאי תעסוקה וכלכלה בסקטור הלא יהודי בישראל, בפקולטה למדעי החברה של אוניברסיטת תל אביב.

ב-1998 נבחר לראשות מועצת דלית אל-כרמל. ב-2001, במהלך כהונתו כראש מועצת דלית אל-כרמל, הגיע להבנות עם רשויות התכנון ועם רשות הטבע והגנים על שחרור קרקעות נוספות לבנייה עבור היישוב. ב-2003 אוחדה דלית אל-כרמל עם היישוב הסמוך עספיא לרשות החדשה עיר הכרמל, ואכרם חסון החליף את חלבי בתפקידו כראש המועצה המאוחדת. ב-2009, לאחר פירוקה של עיר הכרמל חזרה ליישובים דלית אל-כרמל ועספיא, התמודד חלבי לראשות מועצת דלית אל-כרמל, אך נוצח בידי כרמל נסר א-דין.

ב-2009 יצא לאור בהוצאת אסיה ספרו "מנהיגות כלכלית ויזמות בעדה הדרוזית בישראל".

## חיים אישיים
חלבי היה נשוי למינא, שנפטרה ב-2006. הוא שכל את בנו, סרן , במהלך שירותו הצבאי ב-2005. לאחר מכן נישא לעו"ד סנאא נאטור, ואחר כך השניים התגרשו.

## קישורים חיצוניים

* 

## הערות שוליים

קטגוריה:ראשי מועצת דלית אל-כרמל
קטגוריה:פוליטיקאים דרוזים ישראלים
קטגוריה:סגני-אלופים בצה"ל
קטגוריה:בעלי תואר דוקטור מאוניברסיטת תל אביב
קטגוריה:אבות שכולים: חללי צה"ל
קטגוריה:ישראלים שנולדו במאה ה-20
חימנסיה אי טירו

**חימנסיה אי טירו** (בספרדית: **Club de Gimnasia y Tiro**) הוא מועדון כדורגל ארגנטינאי. המועדון נוסד בשנת 1902 בעיר סלטה. בעבר הקבוצה שיחקה בליגה הבכירה וכיום משחקת בליגת המשנה הארגנטינאית.

במועדון פועלות קבוצות ספורט בענפים נוספים.

## היסטוריה
המועדון הוקם בשנת 1902. במשך שנים קבוצת המועדון שיחקה בליגה אזורית.

בשנת 1979 המועדון לראשונה השתתף בתחרות ארצית ברמה בכירה ושיחזר הישג זה בשנת 1981.

בעונת 1993/1994 המועדון לראשונה שיחק בליגה הבכירה אך ירד לאחר עונה בודדת. הוא חזר לליגה הבכירה לעונת 1997/1998 אך ירד לאחר עונה בודדת גם הפעם.

בליגת המשנה הארגנטינאית קבוצת המועדון שיחקה במשך 7 עונות והיא משחקת בה בעונה 2025/2026.

בליגה השלישית הקבוצה שיחקה בשמך 21 עונות (בפעם האחרונה בעונת 2023/2024).

בגביע ארגנטינה הקבוצה לא הצליחה לעלות מעבר לשלב של 1/32 הגמר.

קבוצה ניצחה 19 פעמים באליפות פרובינציית סלטה (בפעם האחרונה בשנת 2008).

אצטדיון גיגאנטה דל נורטה סב בקבוצה משחקת משחקי הבית שלה נבנה בשנת 1922. מאז הוא עבר מספר שדרוגים וכיום כולל 25 אלף מקומות.

הדרבי העירוני מתקיים נגד קבוצת חובנטוד אנטוניאנה. הוא נערך 52 פעמים, כאשר "חימנסיה אי טירו" ניצחה 15 פעמים.

## קישורים חיצוניים

* 

קטגוריה:קבוצות כדורגל ארגנטינאיות
קטגוריה:סלטה (פרובינציה)
קטגוריה:קבוצות כדורגל שהוקמו ב-1902
אוניברסיטת אזאד האסלאמית

**אוניברסיטת אזאד האסלאמית** (בפרסית: **دانشگاه آزاد اسلامی**; תעתיק: דַנַשְׁגַה-י אַזַד-י אִסְלַאמִי) היא רשת אוניברסיטאות פרטית שבסיסה בטהרן, איראן. זוהי אחת מרשתות האוניברסיטאות הגדולות בעולם.

## היסטוריה
אוניברסיטת אזאד החלה לפעול בשנות ה-50 תחת השם "אוניברסיטת אזאד של איראן".

שנתיים לאחר המהפכה האסלאמית, ביוזמת אכבר האשמי רפסנג'אני, בהיותו יושב ראש המג'לס נפתחה אוניברסיטת אזאד מחדש תחת השם אוניברסיטת אזאד האסלאמית. ההחלטה אושרה ב־1982 על ידי המועצה העליונה למהפכה התרבותית (Supreme Council of the Cultural Revolution), בתמיכתו של האייתוללה חומייני.

בשנות ה־90 צמחה האוניברסיטה במהירות ומספר הנרשמים בה, בחילת שנות ה־2000 עלה על מספר הלומדים באוניברסיטאות הציבוריות בכמות הנרשמים וב-2017 למדו בה מעל 1.5 מיליון סטודנטים.

ב-2016 כללה הרשת שתי אוניברסיטאות עצמאיות, 350 שלוחות ברחבי איראן וארבע שלוחות מחוץ לאיראן: באיחוד האמירויות, בריטניה, לבנון ואפגניסטן.

הערכת שווי נכסי הרשת נעה בין 20 ל־25 מיליארד דולר והיא פועלת באופן עצמאי, ללא תלות במימון ממשלתי.

תעודותיה של הרשת מוכרות על ידי משרד המדע, המחקר והטכנולוגיה ומשרד הבריאות וההשכלה הרפואית של איראן.

ב-2011 הכריז המנהיג העליון של איראן, ח'אמנאי שהקרן הכספית שהועמדה בעבר לטובת אוניברסיטת אזאד האסלאמית היא "בלתי לגיטימית מבחינה דתית ובלתי חוקית" ודבריו הובילו לשינוי שבוצע בהנהלת המוסד, בהובלת הנשיא אחמדיניז'אד.

## הנהלה
### מועצת המייסדים
מועצת המייסדים כוללת תשעה אנשים: עלי אכבר ולאיתי, עבדוללה ג'סבי (Abdollah Jassbi; היה הנשיא הראשון של האוניברסיטה עד 2012), עלי אכבר נאטק-נורי, חסן ח'ומייני, מוחסין קומי (Mohsen Qomi), אכבר האשמי רפסנג'אני, עבדול כרים מוסאווי ארדבילי (Abdul-Karim Mousavi Ardebili), חמיד מירזאדה (Hamid Mirzadeh; הנשיא השלישי של הרשת), המקום התשיעי אינו מאויש.

### חבר הנאמנים
* שלושה חברי סגל אקדמי במשרה מלאה בדרגת פרופסור חבר ומעלה, מאוניברסיטאות שאושרו על ידי המועצה העליונה למהפכת התרבות: מוחמד מהדי טהראנצ'י, פרהאד רהבר (Farhad Rahbar), פרידון עזיזי (Fereidoun Azizi).
* שלושה חברים מהמועצה המייסדת (founding board), הכוללים לפחות איש דת אחד: עלי אכבר וילאיתי, עבדאללה ג'סבי, חסן ח'ומייני.
* שר המדע, המחקר והטכנולוגיה ושר הבריאות והחינוך הרפואי (Health and Medical Education) או נציגיהם.
* נציגו של המנהיג העליון באוניברסיטאות, או סגנו.
* נשיא האוניברסיטה.

### ניהול שוטף
ניהול האוניברסיטה נתון בידי הרקטור שמתמנה על ידי נשיא מועצת הנאמנים. המינוי מתבצע בהתאם להצעה המאושרת של המועצה העליונה למהפכה התרבותית, לתקופת כהונה של ארבע שנים.

### נשיאים

### דירוגי ISC
## גלריה

קובץ:بیمارستان_فرهیختگان.jpg|טקסט=Science and Research, Tehran| מדע ומחקר, טהרן
קובץ:Srbiau_hotel.jpg|טקסט=Science and Research, Tehran| מדע ומחקר, טהרן
קובץ:Iaum.jpg|טקסט=Mashhad| משהד
קובץ:Niau.jpg|טקסט=Najafabad| נג'פאבאד
קובץ:IAU_Lahijan.jpg|טקסט=Lahijan| להיג'אן
קובץ:Azad-University-Isfahan-Khorasgan.jpg|טקסט=Isfahan| איספהאן
קובץ:Dehaqan-gate.jpg|טקסט=Dehaqan| דהאקאן


## ביאורים

## הערות שוליים

## קישורים חיצוניים

קטגוריה:איראן: אוניברסיטאות ומכללות
GiveWell

**GiveWell** הוא ארגון צדקה אמריקאי ללא מטרות רווח שפועל על פי עיקרון האלטרואיזם האפקטיבי. הארגון מתמקד בעיקר ביחס המחיר-תועלת של הארגונים שהיא מעריכה, ולא במדדים סטנדרטים כמו אחוז תקציב הארגון המוצא על הוצאות תקורה.

## היסטוריה
בשנת 2006, הולדן קרנופסקי ואלי האסנפלד, שעבדו יחד בקרן גידור בקונטיקט, הקימו קבוצה לא רשמית עם עמיתים שמטרתה הערכת ארגוני צדקה על סמך נתונים ומדדי ביצועים דומים לאלה שבהם השתמשו בקרן, והופתעו לגלות שלעיתים קרובות לא נמצאו נתונים. שנה לאחר מכן, קרנופסקי והאסנפלד הקימו את GiveWell כארגון ללא מטרות רווח כדי לספק שירות ניתוח פיננסי לתורמים. בסופו של דבר הם החליטו לדרג ארגוני צדקה על סמך המדד של כמה כסף עולה להציל חיים. בשנה הראשונה, המימון לניהול הארגון סופק על ידי קרן בשם Clear Fund, בה השקיעו חברי הקבוצה הלא רשמית לשעבר, כיום מנהלי GiveWell, כ-300,000 דולר, כאשר כמחצית מהכסף הופנה למימון הארגון עצמו.

בשנה הראשונה, קרנופסקי והאסנפלד דגלו בכך שארגוני צדקה צריכים להוציא יותר כסף על הוצאות תקורה, כדי שיוכלו לשלם עבור צוות וניהול רישומים כדי לעקוב אחר יעילות מאמציהם; הדבר עמד בסתירה לשיטות הסטנדרטיות להערכת ארגוני צדקה המבוססות על אחוז הכסף שמושקע בצדקה עצמה.

בסוף שנת 2007, מייסדי GiveWell קידמו את הארגון במספר בלוגים ופורומים באינטרנט באמצעות בובות גרביים כדי לשאול שאלות היכן ניתן למצוא מידע טוב על איך לתרום ולאחר מכן ענו עליהן, והמליצו על GiveWell מועצת המנהלים של GiveWell חקרה ומצאה כי המייסדים קרנופסקי והסנפלד פעלו בצורה לא הולמת וכתוצאה מכך, היא קנסה כל אחד מהם ב-5,000 דולר וקרנופסקי הורד ממנהל בכיר למנהל תוכנית.

בשנת 2008, GiveWell התחילה לקבל תרומות מיוזמת השוק ללא מטרות רווח של קרן ויליאם ופלורה יולט. קרן יולט המשיכה להיות תורמת מרכזית של GiveWell עד מרץ 2014, אז הודיעה קרן יולט כי היא מסיימת את יוזמת השוק ללא מטרות רווח, בהתבסס על מחקר משנת 2010 שהזמינה, שמצא שרק 3% מהתורמים בחרו ארגוני צדקה על סמך מדדי ביצועים (ולא למשל נאמנות, קשרים אישיים או אמונה), ומחקר שנערך לאחר מכן משנת 2012 הראה כי מאמצים לספק נתונים טובים יותר לא שינו דפוס זה.

בשנת 2013, GiveWell העבירה את משרדיה לסן פרנסיסקו, שם נמצאו תומכים רבים רבים בפילוסופיית האלטרואיזם האפקטיבי בעמק הסיליקון.

## קישורים חיצוניים

## הערות שוליים

קטגוריה:ארצות הברית: ארגונים
מותו של טאטיוס

**מותו של טאטיוס** (בצרפתית: **La mort de Tatius**), הידועה גם בשם רומולוס מורה להוציא להורג את טאטיוס ("**Romulus faisant tuer Tatius**"), היא ציור שמן מאת הצייר הצרפתי אן-לואי ז'ירודה דה רוסי-טריוזון, שנוצר בשנת 1788 ומציג סצנה מההיסטוריה האגדית של רומא. היצירה שמורה כיום במוזיאון לאמנויות יפות שבאנג'ה, צרפת.

## תיאור היצירה
הציור מתאר רגע דרמטי בהיסטוריה האגדית של רומא: לאחר שמלך קורס, טאטיוס, חלק את השלטון עם רומולוס בעקבות סיום מלחמת הסבינים, נרצח טאטיוס על ידי אנשי העיר לאוויניום. רומולוס, שנותר שליט יחיד, לא נקט פעולה כדי למצוא את הרוצחים. ז'ירודה ממחיש את הסצנה ברגע שיא תיאטרלי: במרכז הקומפוזיציה נראה טאטיוס שרוע על הקרקע, רגע לפני שיקבל את מכת המוות מידי חייל, בעוד רומולוס ניצב משמאל, זקוף ומעורר יראה, משגיח על ההוצאה להורג. הציור מצטיין בדיוק קלאסי בציור הדמויות, לצד תאורה דרמטית והבעת רגשות עזה, המצביעים על המעבר הסגנוני של האמן מנאו-קלאסיציזם לרומנטיקה.

## הערות שוליים

קטגוריה:ציורי היסטוריה
קטגוריה:ציורי שמן
קטגוריה:ציורים מהמאה ה-18
אליפות ישראל באתלטיקה

[ממוזער|טקס חלוקת המדליות ב[ריצת 100 מטר משוכות לנשים באליפות ישראל באתלטיקה 2022. מימין הזוכה במדליית הזהב אלכסנדרה לוקשין, משמאלה לינוי לוי שזכתה במדליית כסף]]
[ממוזער|[דיאנה ויסמן לאחר ששברה את שיא ישראל בריצת 100 מטר באליפות ישראל באתלטיקה 2022]]
**אליפות ישראל באתלטיקה** היא תחרות אתלטיקה שנתית המאורגנת על ידי איגוד האתלטיקה בישראל. התחרות נערכת ברציפות מאז 1935, אז עדיין נערכה תחת המנדט הבריטי ונקראה "רבַּנָאות ארץ ישראל", ומשתתפים בה טובי האתלטים בישראל לקביעת אלופי ישראל במקצועות השונים.

## היסטוריה
תחרויות אתלטיקה החלו בארץ ישראל המנדטורית עוד בשנות ה-20 וה-30 של המאה ה-20, במסגרת כינוס הפועל והמכביה.

האליפות הלאומית הראשונה אורגנה בדצמבר 1935 על ידי "התאחדות אגודות חובבי הספורט בא"י", ונקראה "רבנאות ארץ ישראל". עם זאת, באליפות זו השתתפו רק קבוצות מאגודת מכבי. בניקוד הקבוצתי בתחרות הגברים, שנערכה באצטדיון ימק"א בירושלים ב-29 וב-30 בנובמבר, ניצחה קבוצת מכבי תל אביב, ובתחרות הנשים, שנערכה באצטדיון המכביה בתל אביב ב-28 בדצמבר, זכתה מכבי עתיד תל אביב. באליפות הצטיינו לאון פאסי בגברים ורחל סלונימסקי (מסלול) וויקטוריה לרנר (שדה) בנשים, שזכו כל אחד בשלוש מדליות זהב.

מאז התקיימו האליפויות בכל שנה, גם במהלך המרד הערבי הגדול, מלחמת העולם השנייה ומלחמת העצמאות. במהלך השנים השתתפו גם אתלטים לא-יהודים, למשל אנשי משטרת המנדט, הצבא הבריטי וצבא אוסטרליה, וכן ספורטאים מיוון, מצרים, ניו זילנד ודרום אפריקה. אליפות ארץ ישראל האחרונה התקיימה כשבוע בלבד לפני הכרזת העצמאות ונערכה ב-7 וב-8 במאי בתל אביב. בתחרות השתתפו ספורטאי מכבי וספורטאי הפועל, וכן נוספה משלחת מיוחדת של אנשי צבא.

האליפות הראשונה בהיסטוריה של מדינת ישראל הייתה אליפות ישראל באתלטיקה 1949, שנערכה ב-15 ו-16 ביולי באצטדיון המכביה. מאז התקיימו האליפויות בכל שנה, כולל במהלך מלחמות ישראל. האליפות האחרונה שהתקיימה הייתה אליפות ישראל באתלטיקה 2025, שהייתה האליפות ה-89 במספר ונערכה ב-30 ו-31 ביולי באצטדיון גבעת רם בירושלים.

## קישורים חיצוניים

*אלופות ישראל נשים (2015–2021), באתר איגוד האתלטיקה בישראל
*אלופי ישראל גברים (2015–2021), באתר איגוד האתלטיקה בישראל
*

## הערות שוליים

*
אתלטיקה
קטגוריה:ישראל: תחרויות אתלטיקה
She Looks So Perfect

"**She Looks So Perfect**" הוא סינגל של להקת הבנים האוסטרלית , שיצא ב-21 בפברואר 2014 בהוצאת חברת התקליטים קפיטול רקורדס. השיר, שנכתב על ידי, מופיע כסינגל המוביל של אלבום האולפן הראשון של הלהקה, *[[5 Seconds of Summer (אלבום)|5 Seconds of Summer]]*.

השיר נכתב על ידי אשטון ארווין, מייקל קליפורד וג'ייק סינקלייר, והופק על ידי ג'ייק סינקלייר ואריק ולנטיין.

נכון לאוגוסט 2025, השיר הושמע למעלה מ-341 מיליון פעמים ביוטיוב, ולמעלה מ-820 מיליון פעמים בספוטיפיי.

## פרסים ומועמדויות

## מיקומי שיא

## נתוני מכירות

## קישורים חיצוניים

## ביאורים

## הערות שוליים

קטגוריה:שירי 2014
קטגוריה:סינגלים מ-2014
קטגוריה:שירי 5 Seconds of Summer
קטגוריה:שירים באנגלית
קטגוריה:שירי פופ פאנק
קטגוריה:שירי פופ רוק
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים בהוצאת קפיטול רקורדס
טייריק וית'רס

**טייריק לשון וית'רס** (באנגלית: **Tyriq Leshon Withers**; נולד ב־15 ביולי 1998) הוא שחקן אמריקאי. את דרכו בתחום המשחק החל בשנת 2019, והופיע בסרטים קצרים ובסדרות טלוויזיה אפיזודיות כגון "מורשות" של רשת The CW, ו-"מבוסס על שקרים". בשנת 2022 זכה לפריצת דרך מקצועית כאשר גילם את דמותו של "ארון" בפרק של סדרת הדרמה הקומית "אטלנטה" מאת דונלד גלובר, ששודר תחת הכותרת "Rich Wigga, Poor Wigga". בשנת 2025 גילם את טדי ספנסר בסרט הסלאשר "אני יודע מה עשית בקיץ האחרון".

## ביוגרפיה
וית'רס נולד ב־15 ביולי 1998 בג'קסונוויל, פלורידה, לליאון וית'רס ג'וניור ולקימברלי הארט. לוית'רס אח בשם קיונטה (1995–2021) ואחות בשם קיילה. וית'רס למד באוניברסיטת המדינה של פלורידה, שם היה חלק מנבחרת הפוטבול של הסמינולס בעונת 2017 ושיחק בעמדת תופס. הוא סיים את לימודיו בשנת 2022 עם תארים בעסקים ובשיווק.

## קריירה
בשנת 2025 שיחק בתפקיד ראשי בסרט אני יודע מה עשית בקיץ האחרון. באפריל אותה שנה פורסם כי וית'רס ישחק לצדה של מייקה מונרו בעיבוד של יוניברסל לרומן של קולין הובר, "Reminders of Him".

## פילמוגרפיה

## קישורים חיצוניים

## הערות שוליים

קטגוריה:אמריקאים שנולדו ב-1998
קטגוריה:בוגרי אוניברסיטת המדינה של פלורידה
קטגוריה:שחקני קולנוע וטלוויזיה אמריקאים
כיב

**כיב** (Ulcer) הוא סוג של פצע פתוח בפני השטח של עור או רירית, החודר מעבר לשכבה העליונה של הרקמה ונוצר בשל נמק של תאים ונשירה של רקמה נמקית ודלקתית.

כיבים שכיחים במיוחד בריריות הפה, הקיבה, המעי, דרכי המין והשתן, וכן ברקמות תת-עוריות של הגפיים התחתונות. כיבים שאינם מחלימים בתוך שישה שבועות מוגדרים ככיבים כרוניים.
## סוגי כיבים
כיבים יכולים להיווצר בסוגים שונים של רקמות. בהתאם, אופן ההיווצרות, האבחון והטיפול משתנים מסוג לסוג. באופן כללי, כיבים פוגעים קודם כל ברקמת האפיתל. האפיתל הוא רקמת תאים צפופה שמתפקדת כמעטפת הגנה, ומצוי בעור ובריריות. כיבים באפיתל מתבטאים בקרעים או פצעים המערבים אובדן מקומי של שכבות האפיתל, לעיתים עם חשיפה של רקמות עמוקות יותר ושינוי במבנה התפקודי של הממברנה. הכיב כולל לרוב תהליכי דלקת ונמק, ופוגע בתפקוד התקין של האפיתל.

### כיב בעור
העור מורכב משלוש שכבות עיקריות: אפידרמיס (השכבה החיצונית המורכבת מאפיתל קשקשי רב-שכבתי), דרמיס (רקמת חיבור ובה, בין היתר, עצבים וכלי דם) והיפודרמיס (תת-עור, בעיקר רקמת חיבור ושומן המקשרת את העור לעצמות ולשרירים). כיב בעור הוא לרוב פצע פתוח עמוק החודר לכל הפחות את האפידרמיס והדרמיס.

הגורמים לכיבים בעור מגוונים, וביניהם הפרעות במחזור הדם, סוכרת, זיהום, הפרעות במערכת החיסון, סרטן ומצבים של חוסר תזוזה. כיבים אלה נפוצים בעיקר בגפיים התחתונות, ומאופיינים בקושי בריפוי, דלקת כרונית ולעיתים נוכחות נמק. גדילה של חיידקים בפצע היא סיבוך שכיח בכיבים כרוניים.

בין הכיבים בעור ניתן למנות פצע לחץ, כיב בורולי, כף רגל סוכרתית , מאלום פרפורנס, כיב טרופי , כיב ורידי , כיב עורקי .

### כיב בריריות
ריריות הן רקמות המצפות את החלק הפנימי של איברים חלולים בגוף, ומורכבות מאפיתל חד-שכבתי או רב-שכבתי ורקמת חיבור תומכת. כיב בריריות הוא פצע באפיתל זה, החודר לעיתים לעומק רקמת החיבור שמתחתיו. 

בין הכיבים בריריות ניתן למנות כיבים בפה (למשל אפתה וילפת שטוחה), כיב עיכולי בקיבה או בתריסריון, כיב באיברי המין , קוליטיס כיבית במעיים, כיב על-שם האנר  בשלפוחית השתן שיכול להופיע בתסמונת שלפוחית השתן הכאובה. 

### כיב ברקמות אחרות
כיבים עשויים להתפתח גם ברקמות אחרות. ברקמת האפיתל של העין יכול להתפתח כיב בקרנית . בפי הטבעת יכולה להתפתח פיסורה אנאלית הדומה במאפייניה לכיב.

## ראו גם
* פצע
* נמק

## קישורים חיצוניים

* 

## הערות שוליים

קטגוריה:רפואת עור
משחק מרכז

**משחק מרכז** או **גמביט מרכז** היא פתיחת שחמט המתחילה במהלכים הבאים:

: 1.  
: 2.  

המשחק בדרך כלל ממשיך ב-3.מה:ד4 פג6, ולשחור יפתח כלים יותר מהר עקב ההתקפה על המלכה הלבנה. (שימו לב ש-3.ג3 נחשב לפתיחה נפרדת: הגמביט הדני.)

## מושגים כלליים
המהלך השני של הלבן מאתגר את המרכז על ידי תקיפת רגלי ה וגם פתיחת שורות ד,ה עבור הצריח והמלכה כדי לתקוף, אך במחיר של מתן אפשרות לשחור להתפתח של 3...פג6. לטובת הלבן, לאחר 4.מהה3, הנסיגה הנפוצה ביותר, מיקומה של המלכה הלבנה פוגע ביכולתו של השחור לשחק ...ד5. מנוקה במהירות מכלים, מה שמקל על הצרחה ועשוי לאפשר ללבן לפתח התקפה במהירות. מ-e3, המלכה הלבנה עשויה לעבור בהמשך ל-ז3 שם היא תלחץ על ריבוע ז7 של השחור.

## הִיסטוֹרִיָה
משחק מרכז היא פתיחה ישנה. היא שוחקה ברובה עד שנת 1900 משום שלא ניתן היה להוכיח יתרון ללבן. ז'אק מיזס, סאביאלי טרטקובר ורודולף שפילמן נראו כשחקנים החזקים האחרונים שאימצו אותו. משחק מרכז שוחק לעיתים רחוקות על ידי שחקני עילית עד שאלכסנדר שבלוב החיה אותו בשנות ה-80. מאוחר יותר, אלכסיי שירוב, מייקל אדמס, יהודית פולגאר ואלכסנדר מורוזביץ' תרמו גם הם לתאוריה של משחק המרכז בכך שאילצו הערכה מחדש של קווים שנחשבו זמן רב לטובת השחור. בשנים האחרונות, יאן נפומניאשצ'י גם התנסה בפתיחה.

## וריאציות
### 3. מה:ד4 פג6
רצף המהלכים הכמעט אוניברסלי במשחק המרכז הוא 3.מה:ד4 פג6 (קוד *ECO* C22). כעת ללבן יש אפשרות לבחור משבצות נסיגה עבור המלכה. למרות ש-4.ד4 מתאים לווריאציה נפוצה למדי של ההגנה הסקנדינבית (1.ה4 ד5 2.ה:ד5 מה:ד5 3.פג3 מהא5) הפוכה, הוא משוחק לעיתים רחוקות במשחק המרכז מכיוון שניסיון הטורנירים לא היה חיובי עבור הלבן בשורה זו.

נראה שהמהלך הטוב ביותר עבור המלכה הוא 4.מהה3, המכונה " *התקפת פאולסן"*. לבן מתכוון להטיל צד מלכותי בשורה זו. שחור בדרך כלל ממשיך 4...פו6 כאשר שורה טיפוסית ממשיכה 5.פג3 רב4 6.רד2 0-0 7. 0-0-0 צה8. לבן עשוי לנסות לסבך את המשחק באמצעות הקרבת הרגלי 8.מהז3?! מתכוון 8...צ:ה4 9.א3! – מהלך של שבאלוב. נראה כי התשובה הטובה ביותר של שחור היא 9...רא5. למרות ששורה זו נותנת ללבן פיצוי מסוים על הרגלי, היא כנראה בסדר עבור שחור.

אפשרות מוצלחת יותר עבור שחור היא המשחק הטבעי 5...רה7!, בכוונה...ד7–ד5 (לפעמים אפילו אחרי שהלבן משחק 6.רג4), ולפתוח שורות בהקדם האפשרי. נראה ששחור גם מקבל משחק טוב עם 4...ז6, וגם 4...רב4+ שוחק בהצלחה.

### 3.פו3 או 3.רג4
דחיית כיבוש מחדש של המלכה היא רעיון סטנדרטי בהגנה הסקנדינבית (1.ה4 ד5 2.ה:ד5 פו6), אך 3.פו3 משוחק פחות במשחק מרכז. שחור יכול לבצע טרנספוזיציה בבטחה למשחק הסקוטי, להגנת פטרוב או להגנת פילידור, או לשחק קו שהומלץ על ידי אלכסנדר אלכין, 3...רג5 4.פ:ד4 פו6 ועכשיו 5.ה5 ייתקל ב-5...מהה7. רעיונות דומים אפשריים לאחר 3.רג4, שגם הוא לא נפוץ. 3.רג4 מכונה בעבודות שחמט ישנות יותר גמביט המרכז.

### 3.ג3 (גמביט דני)
### 3.ו4!? (גמביט חלאס)
גמביט חלאס (3.ו4!?) הוא ניסיון נדיר נוסף. למרות שהמהלך מתוארך לפחות לשנת 1840, הוא זכה לאחרונה לתמיכה של שחקן ההתכתבות ההונגרי ד"ר גיורגי חלאס. הגמביט נראה מפוקפק אך הוא לא הופרך באופן סופי.

## קריאה נוספת
* 

## קישורים חיצוניים
* טים הרדינג על גמביט חלאס
* טים הרדינג על משחק המרכז

## הערות שוליים

קטגוריה:פתיחות שחמט
קטגוריה:דפים עם תרגומים שלא נסקרו
נובלו (ראפר)

**נובלו** (באסטונית: **Nublu**; נולד ב-1996) הוא ראפר אסטוני. יצירתו מתאפיינת בשילוב של סאונד מודרני עם השפעות מקומיות, ובין שיריו הידועים ניתן למנות את "Mina ka", "für Oksana" ו-"Universum", כשהאחרון מהם בשיתוף פעולה עם הראפר הפיני מיקאל גבריאל. "Universum" התחרה בקדם הפיני לאירוויזיון 2024, שם דורג בערב הגמר במקום השלישי.

את השכלתו רכש בטאלין, תחילה בקולג' האנגלי ולאחר מכן במגמת תיאטרון, ובהמשך למד עיתונאות ותקשורת באוניברסיטת טארטו, לימודים אשר לא השלים, לטובת עיסוקו המוזיקלי.

נובלו זכה להכרה רחבה בתעשייה האסטונית, ובפרט בטקסי המוזיקה השנתיים, בהם גרף שלל פרסים: אמן השנה, שיר השנה, קליפ השנה ואלבום השנה, הן לפי ועדות מקצועיות והן בהצבעות קהל. בשנת 2021, לדוגמה, זכה בשישה פרסים מתוך שבע מועמדויות בטקס פרסי המוזיקה האסטוני.

בין הישגיו האחרונים ניתן לציין את הסינגל "Push It" עם הזמרת מריה קלסטו, אשר שבר שיא מקומי במספר ההאזנות ביום יציאתו.

## קישורים חיצוניים

## הערות שוליים

קטגוריה:ראפרים
קטגוריה:זמרים אסטונים
קטגוריה:אסטונים שנולדו ב-1996
שרה סיפולה

**שרה סיפולה** (בפינית: **Sara Siipola**; נולדה ב-24 במרץ 1997) היא זמרת וכותבת שירים פינית. בשנת 2019 חתמה על חוזה הקלטות עם חברת סוני מיוזיק, ובספטמבר של אותה שנה יצא סינגל הבכורה שלה, "Rohkee sydän". בהמשך אותה שנה דורגה במקום הרביעי ברשימת "הפריצות הגדולות של שנת 2020" של תחנת YleX.

בין הסינגלים שהוציאה נמנים "Rohkee sydän", "What I'm Doing Here", "You're Not Mine Anymore", "Thelma & Louise", "Kokonaan" ו-"Peto". בנוסף, השתתפה כסולנית אורחת בסינגל "Kuka suojelee sua" של הראפר אסטה.

אלבום הבכורה של סיפולה, שכותרתו*Kaunis kun itken*, יצא לאור ב-26 במרץ 2021. האלבום משלב אלמנטים מז'אנרי הסול והפופ.

## קורות חייה
סייפולה נולדה בעיר לייהיה בשנת 1997. בשנת 2017 אובחנה כבעלת הפרעת קשב וריכוז (ADHD).

בשנת 2019 חתמה על חוזה הקלטות עם סוני מיוזיק. הסינגל הראשון שלה, "Rohkee sydän", יצא בסתיו אותה שנה, נכנס מיד לרשימת 100 השירים המואזנים ביותר בפינלנד בשירות ספוטיפיי, ונכנס לרשימות ההשמעה של תחנות YleX ורדיו סואומי. הסינגל שימש גם כחלק מקמפיין הפרסום של התוכנית "Toisenlaiset teiniäidit" באביב 2020, וזכה בפרס בתחרות "Levylautakunta" של רדיו סואומי באוקטובר 2019.

הסינגל השני שלה, "What Am I Doing Here", נכנס אף הוא לפלייליסט של YleX. הסינגל השלישי, "Sä et oo enää mulle se" (בתרגום חופשי: "אתה כבר לא בשבילי"), הגיע למקום ה-78 ברשימת ההשמעות של ספוטיפיי בפינלנד ונכנס לפלייליסט של רדיו סואומי. בנובמבר 2020 הופיעה סיפולה במופע צדקה של "Nenäpäivä", מטעם תאגיד השידור Yle.

בשנת 2023 השתתפה סיפולה בעונה השביעית של תוכנית הבידור המוזיקלית "Tähdet, tähdet", ששודרה ברשת נלונן. הסינגל שלה "Susta tulee tähti" הגיע למקום ה-47 במצעד הסינגלים הרשמי של פינלנד. בשנת 2024 השתתפה סייפולה בתחרות Uuden* Musiikin Kilpailu*, הקדם הפיני לאירוויזיון 2024, עם השיר "Paskana". השיר הגיע למקום השני בתחרות ובמצעד הסינגלים הפיני ולמקום ה-24 במצעד ההשמעה בתחנות הרדיו.

## קישורים חיצוניים
* 

## הערות שוליים

קטגוריה:זמרות פיניות
קטגוריה:ילידות 1997
אקסביירסובייסד

**אקסבייר לופז** (נולד ב-23 באוקטובר 2003), הידוע בשם המקצועי **Xaviersobased**, הוא ראפר ומפיק מוזיקלי אמריקאי מניו יורק, הידוע בסגנון הראפ והפקה האקסצנטרי שלו. לופז והרכבו מקבלים קרדיט לצד המפיק הקליפורני kashpaint בתור חלוצי ז'אנר הג'רק.

## ראשית חייו
לופז נולד ב-23 באוקטובר 2003 באפר וסט סייד של מנהטן, ניו יורק. הוא ממוצא דומיניקני. אמו עבדה כדי ג'יי בשנות ה-80. הוא ציין בעבר את צ'יף קיף, היי-סי, יאנג לין, ליל בי ודוואפ קיין כהשראות מוזיקליות.

לופז הוא מייסד הרכב ההיפ הופ המחתרתי 1c34 ומקשור להרכב Novagang.

## קריירה
השיר הראשון של לופז תחת הכינוי Xaviersobased יצא ב-8 ביוני 2016. ב-2022 הוא הוציא את השיר "Patchmade" בהפקת kashpaint, שזכה להכרה רחבה באינטרנט. ב-11 בינואר 2024, הוא הוציא סינגל בשם "40" עם הראפר נטספנד . יום לאחר מכן, הופיע לופז כאורח בתוכנית הרדיו המקוונת *On The Radar.*

ב-16 בינואר 2024, שחרר לופז מיקסטייפ בן 15 שירים בשם *Keep It Goin Xav*, בהנחיית DJ Rennessy, ובו הופעות אורח של ראפרים כמו נטספנד, Yhapojj, Jtxpo ו-Kuru.

[ממוזער|246x246 פיקסלים|לופז מופיע במתחם אירועים ב[ברוקלין, ניו יורק, ב-2 בפברואר 2023.]]
המיקסטייפ זכה לתגובות חיוביות ובביקורתו של אלפונס פייר מפיצ'פורק על המיקסטייפ הוא כתב שלמרות שלופז שואב השפעות שונות, סגנונו שומר על זהות ניו יורקית חזקה, מה שמייחד אותו בסצנת הראפ המקוונת. הוא תיאר את המוזיקה כ"תוססת, מאולתרת וכיפית להפליא". פייר שיבח עוד את בחירת הרצועות המהירות יותר, תוך שהוא ציין שהאיטיות יותר פחות מעניינות, אך לא נטולות עדינות.

ב-18 במרץ 2025, הראפר המחתרתי נטספנד שחרר שיר בשם "Impact" בהשתתפות לופז. לאחר מכן יצא נטספנד בסיבוב הופעות אליו הצטרף גם לופז. ב-28 באפריל 2025, לופז הוציא מיני-אלבום משותף בשם #BASEDSLIME עם הראפר אוסאמהסון, בהנחיית DJ Rennessy.

## דיסקוגרפיה
### [[אלבום מוזיקה|אלבומי אולפן]]

### [[מיקסטייפ]]ים

### מיקסטייפים משותפים

### [[מיני-אלבום|מיני-אלבומים]]

### מיני-אלבומים משותפים

## קישורים חיצוניים

## הערות שוליים

קטגוריה:ראפרים אמריקאים
קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:מנהטן: אישים
קטגוריה:מפיקי היפ הופ
קטגוריה:מפיקי היפ הופ אמריקאים
קטגוריה:אמריקאים שנולדו ב-2003
אולכסנדר פטרקוב

**אולכסנדר וסיליוביץ' פטרקוב**' (באוקראינית: **Олександр Васильович Петраков**; נולד ב-6 באוגוסט 1957) הוא כדורגלן ומאמן כדורגל עבר סובייטי-אוקראיני. במשך 11 שנים אימן את הנבחרות הצעירות של אוקראינה. בשנת 2019 זכה עם הנבחרת הצעירה בגביע העולם בכדורגל לנבחרות עד גיל 20. היה מאמן הנבחרת הלאומית של אוקראינה ב־2021–2023.
## קריירת שחקן
אולכסנדר פטרקוב נולד בקייב. בצעירותו היה שחקן קבוצת הנוער של דינמו קייב. מגיל 19 שיחק בקבוצות בליגה השנייה של ברית המועצות. בגיל 27 פרש ממשחק פעיל.
## קריירת אימון
פטרקוב למד לתואר ראשון בחינוך גופני. אימן קבוצות מהליגה האוקראינית הראשונה. בשנת 2001 מונה למאמן קבוצת הנוער של דינמו קייב. בשנת 2005 עזב את הקבוצה ועבד במשך חמש שנים כמאמן כדורגל במכללה לספורט בקייב. מ־2011 עד 2021 אימן נבחרות צעירות של אוקראינה.

ב-18 באוגוסט 2021 מונה פטרקוב לממלא מקום מאמן הנבחרת הלאומית של אוקראינה (לאחר שאנדריי שבצ'נקו התפטר מהתפקיד). ב־17 בנובמבר 2021 מונה למאמן קבוע של הנבחרת. הוא הוביל את הנבחרת במהלך מוקדמות מונדיאל 2022. נבחרת אוקראינה סיימה במקום השני בשלב הבתים והתקדמה למשחקי הפלייאוף. היא ניצחה את נבחרת סקוטלנד אך הפסידה לנבחרת ויילס ולא עלתה למונדיאל. בתום שנת 2022 החליטה הנהלת הנבחרת שפטרקוב לא ימשיך בתפקידו. בינואר 2023 הוא מונה למאמן הנבחרת הלאומית של ארמניה. באוקטובר 2024 פוטר מתפקידו.
## קישורים חיצוניים

קטגוריה:כדורגלנים סובייטים
קטגוריה:מגני כדורגל סובייטים
קטגוריה:כדורגלני צסק"א קייב
קטגוריה:כדורגלני ניבה ויניצה
קטגוריה:מאמני כדורגל אוקראינים
קטגוריה:מאמני נבחרת אוקראינה בכדורגל
קטגוריה:סובייטים שנולדו ב-1957
אתרי מורשת תרבותית של ח'ותל העתיקה

**אתרי מורשת תרבותית של ח'ותל העתיקה** (באנגלית: **Cultural Heritage Sites of Ancient Khuttal**) הם אתר מורשת עולמית סדרתי של אונסק"ו בטג'יקיסטן שהוכרז ביולי 2025 על ידי ועדת המורשת העולמית שהתכנסה בפריז. ח'ותל העתיקה הייתה אזור וממלכה בימי הביניים, ששטחה השתרע בין הנהרות  ו, היובלים העיקריים של הנהר אוקסוס (כיום אמו דריה), ועד מורדות הרי פמיר. הוא חופף בערך למחוז ח'תלון המודרני של טג'יקיסטן. 11 האתרים הכלולים באתר המורשת משקפים את תפקידה של הממלכה במסחר לאורך דרך המשי בין המאה ה-7 למאה ה-16. חות'ל תרמה למסחר מלח, זהב, כסף וסוסים, ושימשה גם כמרכז של חילופי תרבויות, דתות וטכנולוגיות. בין האתרים הארכאולוגיים הכלולים יש מקדשים בודהיסטים, ארמונות, יישובים, מרכזי יצור וחאנות.

__TOC__

## האתרים הכלולים באתר המורשת העולמית

## קישורים חיצוניים
* אתרי מורשת תרבותית של ח'ותל העתיקה באתר אונסק"ו 

## ביאורים

## הערות שוליים

קטגוריה:טג'יקיסטן: היסטוריה
אנה משווידניצה

[ממוזער|[קרל הרביעי, קיסר האימפריה הרומית הקדושה|קרל הרביעי ואנה]]
**אנה משווידניצה** (בגרמנית: **Anna von Schweidnitz**) (שווידניצה, 1339 – 11 ביולי 1362, פראג) הייתה מלכת בוהמיה, מלכת גרמניה וקיסרית האימפריה הרומית הקדושה. היא הייתה רעייתו השלישית של קרל הרביעי, קיסר האימפריה הרומית הקדושה.

## ביוגרפיה
אנה הייתה בתו של הדוכס הפולני הנריק השני משווידניצה–יאבור מענף שלזיה של שושלת פיאסט. אמה הייתה קתרין מהונגריה, בתו של קארוי הראשון, מלך הונגריה. באוטוביוגרפיה שלו, שנכתבה בלטינית, המכסה רק את נעוריו לפני נישואיו לאנה, הקיסר קרל מזכיר את **civitatem Swidnitz** ואת **dux Swidnicensis**, כפי שמתואר בחדר סמלי השלט שלו בטירת ונצלשלוס שלו בלאוף אן דר פגניץ שליד נירנברג.

אביה של אנה נפטר כשהייתה בת ארבע, ודודה חסר הילדים, בולקו השני, דוכס שווידניצה-יאבור, הפך לאפוטרופוס שלה. היא גדלה והתחנכה על ידי אמה בווישגראד שבהונגריה. בגיל 11 הובטחה אנה לוונצלאוס, בנו התינוק ויורשו של קרל הרביעי. לאחר מותו של התינוק ונצלאוס ואמו אנה מפפלץ, הקיסר, שהיה כעת אלמן, ביקש לשאת את אנה בעצמו. הנישואים המתוכננים היו חלק מהאסטרטגיות שתכננו קרל ואביו המנוח יוהאן, מלך בוהמיה, להשגת שליטה על נסיכות פיאסט דוכסויות שלזיה כ"ארצות שכנות" (vedlejší země) לממלכת בוהמיה. דודה של אנה, לאיוש הראשון, מלך הונגריה, המלך העתידי של פולין, סייע לה על ידי ויתור על זכויותיו לשווידניצה לטובת בית לוקסמבורג.
[ממוזער|אנה (מימין) עם חמותה [אליזבת מבוהמיה (1292–1330)|אליזבת מבוהמיה (במרכז) ומרגרט, סבתו של בעלה (משמאל)]]
בהשראת הארכיבישוף ארנושט מפרדוביצה, האפיפיור אינוקנטיוס השישי הוציא פטור לנישואים, שנדרש בשל דרגת הקרבה בין הכלה לחתן (הם היו בני דודים מדרגה שנייה פעם אחת, מרוחקים דרך אבותיהם המשותפים רודולף הראשון, מלך גרמניה וגרטרוד מנסיכות הוהנברג). השניים נישאו ב-27 במאי 1353, כאשר אנה הייתה בת 14, ובעלה החדש היה בן 37. בחתונה נכחו האפוטרופוס של אנה בולקו השני משווידניצה, אלברכט השני, דוכס אוסטריה, המלך לואי מהונגריה, לודוויג השישי, דוכס בוואריה, הדוכס רודולף מסקסוניה, שליח של המלך קז'ימייז' השלישי, מלך פולין, ושליח של הרפובליקה של ונציה.

ב-28 ביולי 1353, אנה הוכתרה כמלכת בוהמיה בפראג על ידי הארכיבישוף ארנושט מפרדוביצה. ב-9 בפברואר 1354, באאכן, היא הוכתרה כמלכת גרמניה. כחלק מההכתרה של קרל כקיסר האימפריה הרומית הקדושה ב-5 באפריל 1355, בבזיליקת פטרוס הקדוש ברומא, אנה הוכתרה כקיסרית האימפריה הרומית הקדושה. היא הייתה בכך המלכה הראשונה של בוהמיה שהפכה לקיסרית.

ב-1358, אנה ילדה בת, אליזבת, שנקראה על שם אליזבת מבוהמיה. בפברואר 1361 היא הפכה לאמו של יורש העצר המיוחל, ונצל, מלך גרמניה, שנולד בנירנברג, והוטבל ב-11 באפריל בכנסיית סבאלדוס על ידי הארכיבישופים של פראג, קלן, ומיינץ. היא לא זכתה לראות את הכתרתו של ונצלאוס בן השנתיים. בגיל 23, ב-11 ביולי 1362, היא נפטרה בלידה. היא נקברה בקתדרלת ויטוס הקדוש. הקיסר נישא לאליזבת מפומרניה שנה לאחר מכן. דוכסויות שווידניצה ויאבור עברו לבוהמיה לאחר מותו של בולקו ב-1368.

## בספרות

* Andreas Rüther: **Anna von Schweidnitz und Jauer**. In: Schlesische Lebensbilder, Bd. VIII, 
* Peter Moraw: **Anna von Schweidnitz und Jauer**. In: Lexikon des Mittelalters, Bd. I, München 1980, Sp. 655
* F. Machilek: **Anna von Schweidnitz**. In: Schweidnitz im Wandel der Zeiten, Würzburg 1990, S. 317-322


## קישורים חיצוניים

* 

## הערות שוליים

קטגוריה:ילידי 1339
קטגוריה:נפטרים ב-1362
התכנסות שבטי הדרום

**התכנסות שבטי הדרום** (בערבית: **تجمع عشائر الجنوب**) היא ארגון מיליציוני הפועל במחוז א-סווידא, שהוקם על ידי כוחות שבטיים.

## היסטוריה
לאחר נפילתו של משטר אסד, הם התכוננו למסור את נשקם לממשלת המעבר הסורית.

הם השתתפו באופן פעיל בלחימה נגד קבוצות דרוזיות בא-סווידא במהלך העימותים בדרום סוריה ביולי 2025, תוך דרישה לשחרור עצורים בדואים, ולאחר מכן הביעו מחויבות להפסקת אש.

## הערות שוליים

2025 08
קטגוריה:מלחמת האזרחים בסוריה: ארגונים
הסעדה

**הסעדה** היא ענף כלכלי העוסק בהכנה והגשת ארוחות.

בענף ההסעדה נכללים שני סוגי עסקים: כאלו המספקים את המזון באתר שאינו צמוד למטבח בו מבושל המזון (למשל קייטרינג) וכאלה המגישים מזון שהוכן במקום (למשל מסעדות). חלוקה מקובלת נוספת של ענף ההסעדה היא על פי לקוחות הענף: **מגזר העלות** (נקרא גם **הסעדה מוסדית**) הכולל לקוחות מוסדיים וכאלו הצורכים את שירותי ההסעדה בכפוף לשיקולים תקציביים אך ההסעדה אינה חלק עיקרי בעיסוקם (למשל בתי חולים), ו**מגזר הרווח** המשרת לקוחות שההסעדה היא המניע העיקרי לצריכת שירותים אלו (למשל בתי מלון).

## סוגי השירותים
### מגזר הרווח
* מסעדות – הארוחה מהווה את הסיבה והשיקול העיקרי לצריכת שירותי המסעדה.
* בתי הארחה – חלק משירותי האירוח כוללים ארוחות, ובמקרים אלו לאיכות המזון משקל רב בהחלטת הלקוחות אם להתארח במקום. שירות ההארחה יכול לקיים מטבח משל עצמו, אך גם להיעזר בשירותיו של מסעיד חיצוני (למשל מסעדה בבית המלון, המשרתת גם את מי שאינם אורחי המלון).
* שירותי שף פרטי.

### מגזר העלות
* בתי תמחוי מכינים ארוחות לנזקקים, והשיקול העיקרי בבניית התפריט המוסדי הוא של עלות-תועלת.

### משותף
* מזנונים – יכולים לשמש לקוחות מזדמנים, אך במוסדות (קפיטריה) משמשים להגשת האוכל לבאי המוסד.
* קייטרינג – יכול לספק מזון הן למוסדות הכפופים לשיקולי תקציב, והן ללקוחות פרטיים.

## היקף
בארצות הברית, היקף ענף ההסעדה בשנת 2010 היה 1.24 טריליון דולר, וסיפק כ-50% מצריכת המזון (לעומת 30% בשנות ה-60 של המאה ה-20).

## אסדרה

האסדרה על שירותי הסעדה כוללת שילוב של דרישות בריאותיות, מנהליות וסביבתיות. למרות שונות בין מדינות, כמעט בכל מקום קיימת הכרה בחשיבות התחום לבריאות הציבור, המתבטאת באסדרה קפדנית ומנגנוני אכיפה, בעיקר על עסקים המשרתים קהל רחב.

הדרישות הבריאותיות משירותי הסעדה עיקר האסדרה בתחום, ונועדו למנוע מחלות שמקורן במזון כמו הרעלות, זיהומים חיידקיים או ויראליים. הן מבוססות לרוב על עקרונות מדעיים של בטיחות מזון, ובחלק מהמקרים גם על תקנים כמו HACCP.

דרישות מינהליות עשויות לכלול רישוי עסקים, דרישות לתיעוד ובקרה שוטפת, אישורי עובדים, שקיפות לציבור ופרסום מידע, ניהול מלאי ושרשראות אספקה.

דרישות סביבתיות מיועדות למנוע פגיעה בסביבה כתוצאה מהפעלת העסק. אלו כוללות לרוב טיפול בפסולת ובשפכים, מניעת מפגעים כמו רעש ועשן, ועוד.

## ראו גם
* מטבח מוסדי
* חוק לפיקוח על איכות המזון ולתזונה נכונה בצהרונים

## הערות שוליים

*
קטגוריה:ענפים כלכליים
קטגוריה:תעשיית המזון
הוועדות העממיות (תימן)

**הוועדות העממיות** (בערבית: **اللجان الشعبية**) הן קבוצות חמושות שהוקמו על ידי שבטי תימן בשם כוחות חמושים מקצועיים יותר.

## סקירה כללית
צבא תימן נזקק לתמיכת מיליציות שבטיות במלחמות פנימיות וחיצוניות. במלחמת האזרחים של צפון תימן, חלק מהכוחות הצטרפו להשושלת המותווכאלית שהודחו במטרה לשוב לשלטון. הקשרים השבטיים נחלשו, בעיקר בתעז ובאיב, חברים קיבלו משכורת חודשית, לבשו מדים עברו הכשרה צבאית.

בתקופת נשיאותו של עבד א-רחמן אל-איריאני (1967–1974) הצבא היה מעורב במאבקי כוח פוליטיים, שהחלו בסכסוך על הקמת המועצה הלאומית. הוועדות העממיות החריפו את הקיטוב במדינה.

במהלך שנות ה-80, עלי עבדאללה סאלח חזר להדגיש את ענייני השבטים, בניגוד לנשיא הקודם איברהים אל-חמדיה. ממשלתו התנגשה עם החות'ים במחוז סעדה בין 2004 ל-2009, והוועדות העממיות שימשו בהתמודדות עם המרד של אל-קאעדה בחצי האי ערב באזור.

במהלך ההפיכה בתימן ב־2011, קבוצות הגנה עצמית וועדות עממיות צצו ברחבי המדינה. אחת מהן הונהגה על ידי עבד לטיף א־סייד, שנלחם בתחילה נגד ממשלת סאלח ועם אל-קאעדה בחצי האי ערב, אך בהמשך הצטרף לממשלת עבד רבו מנסור האדי. הוא ארגן מחדש את כוחותיו כסיוע לצבא ותמך בחדי במלחמת האזרחים בתימן. עד 2015, הוועדות העממיות התפשטו למחוזות נוספות בתימן, ושיחקו תפקיד מרכזי בקרב עדן (2015) נגד החות'ים.

ב־2018 גם החות'ים החלו לארגן את "הוועדות העממיות" שלהם.

## הערות שוליים

2025 08
קטגוריה:תימן: צבא וביטחון
אצטדיון באולימפיה

**האצטדיון באולימפיה** (ביוונית: **Στάδιο Αρχαίας Ολυμπίας**), נקרא גם **אצטדיון אולימפיה** או **אולימפיה סטאדיון**, הוא אצטדיון עתיק באתר הארכאולוגי של אולימפיה, יוון, הממוקם ממזרח למקדש זאוס באולימפיה. הוא היה המקום שבו התקיימו רבים מהאירועים הספורטיביים בהמשחקים האולימפיים ביוון העתיקה.

## היסטוריה
במהלך אולימפיאדת אתונה (2004), האצטדיון אירח את תחרויות אתלטיקה באולימפיאדת אתונה (2004).

## מאפיינים
המאפיינים הפיזיים של האצטדיון הם באורך של 212.54 מטר וברוחב של 30–34 מטר, והוא שימש בעיקר למרוצי ריצה שקבעו את האדם המהיר ביותר בעולם. המסלול נבנה מחימר דחוס וקשה כדי לשמש כמשטח עם אחיזה למתחרים באירועי הריצה. בדומה לאתלטיקה בימינו, בלוק לבן הוצב בקצה אחד של המסלול, שבו המתחרים הציבו את רגליהם והתכוננו לתחילת המרוץ. הבלוק הלבן שימש ליישור כל המתחרים כך שכולם ירוצו את אותו המרחק.

## גלריה

קובץ:Stadium_at_Olympia_2013.JPG|האצטדיון באולימפיה
קובץ:Toegang_stadion.JPG|המנהרה המקומרת המובילה לאצטדיון
קובץ:Start-finish_line.jpg|בלוקים להתחלת המרוץ בתוך האצטדיון
קובץ:Judges'_stand_in_side_the_Olympic_Stadium.jpg|עמדת השופטים הממוקמת בגדה הדרומית של האצטדיון


## קישורים חיצוניים

## הערות שוליים

קטגוריה:יוון: אצטדיונים ומתקני ספורט
קטגוריה:יוון העתיקה: מבנים
קטגוריה:יוון: אתרים ארכאולוגיים